|  |  |
| --- | --- |
| RKP | 51280 |
| Naziv obveznika: | JAVNA USTANOVA LUČKA UPRAVA VUKOVAR |
| Razina: | 11 |
| Oznaka razdoblja: | 01.01.2024.-31.12.2024. |
| Web lokacija na kojoj se objavljuju financijska izvješća (www.xxxx) | www.luv.hr |

**B I LJ E Š K E U Z F I N A N C I J S K A I Z V J EŠ Ć A**

S a d r ž a j

[B I LJ E Š K E U Z B I L A N C U 2](#_Toc128989454)

[I M O V I N A 2](#_Toc128989455)

[O B V E Z E 3](#_Toc128989456)

[B I LJ E Š K E U Z O B R A Z A C P R – R A S 5](#_Toc128989457)

[P R I H O D I 5](#_Toc128989458)

[R A S H O D I 6](#_Toc128989459)

[B I LJ E Š K E U Z O B R A Z A C P – V R I O 7](#_Toc128989460)

[R A S – f u n k c i j s k i 8](#_Toc128989461)

[B I LJ E Š K E U Z O B R A Z A C O B V E Z E 8](#_Toc128989462)

# B I LJ E Š K E U Z B I L A N C U

## I M O V I N A

* Neproizvedena dugotrajna imovina **(01)**

-

* Proizvedena dugotrajna imovina **(02)**

U izvještajnom razdoblju nije nastala značajna razlika u nabavi proizvedene dugotrajne imovine u odnosu na prethodnu godinu. Nastala imovina u 2024. godini obuhvaća ulaganja na lučkom području i pristaništima kao što su projektna dokumentacija za izgradnju parkinga i javne rasvjete te izgradnju pristupnog mosta u sklopu putničkog pristaništa Ilok, nabavku postrojenja za zbrinjavanje fekalnih voda u putničkom pristaništu Ilok, nabavku novog službenog vozila te ugradnje novih video nadzora na pristaništima u Nijemcima, Andrijaševcima i Batini.

* Patenti, metal i ostale pohranjene vrijednosti **(03)**

-

* Dugotrajna nefinancijska imovina u pripremi **(05)**

Imovina u pripremi uglavnom se sastoji od projektne dokumentacije (idejna dokumentacija, studije utjecaja na okoliš, geodetski i geotehnički radovi, projektiranje glavnog projekta) za projekt izgradnje „Nove luke istok“ u Vukovaru, za izgradnju riječne marine Otok sportova u Vukovaru, izgradnju pristaništa Vučedol u Vukovaru, cjelokupne projektne dokumentacije za izgradnju plutajućih objekata u Iloku i Vukovaru, pristaništa u Vinkovcima i Općini Draž te popratnih geodetskih elaborata za navedena, kao i izgrađenih pristaništa u Batini i Nijemcima koja još nisu u uporabi. Povećanje od 44,7% u 2024. godini nastalo je zbog građevinskih radova na izgradnji pristaništa u Andrijaševcima i Otoku (Otočki virovi) koji nisu u potpunosti završeni te ishođenog glavnog projekta sa svim potrebnim dozvolama u sklopu CEF projekta sufinanciranog EU sredstvima „Priprema projektne dokumentacije za izgradnju vertikalne obale u luci Vukovar“.

* Proizvedena kratkotrajna imovina **(06)**

-

* Novac u banci, blagajni **(11)**

Javna ustanova Lučka uprava Vukovar sav platni promet isključivo izvršava kroz državnu riznicu stoga nema promet na kontima skupine 11.

* Depoziti, jamčevni polozi i potraživanja od zaposlenih te za više plaćene poreze i ostalo **(12)**

Skupina računa 12 u ukupnom iznosu od 446.578,88 eura u potpunosti se odnosi se na potraživanja za plaćene predujmove za izgradnju elektroenergetskih objekata potrebnih za priključenje građevine na lokaciji Andrijaševci u iznosu od 1.287,86 eura, pristan otok športova Vukovar u iznosu od 1.030,29 eura, mobilna kućica u Vukovaru 1.287,83 eura te izgradnju novog susretnog postrojenja (trafostanice) u sklopu projekta “Priprema projektne dokumentacije za izgradnju vertikalne obale u luci Vukovar” u iznosu od 442.972,90 eura.

* Potraživanja za dane zajmove **(13)**

-

* Vrijednosni papiri **(14)**

-

* Dionice i udjeli u glavnici **(15)**

-

* Potraživanja za prihode poslovanja **(16)**

Iskazana potraživanja za prihode od imovine sastoje se od potraživanja od naknada za korištenje nefinancijske imovine (pravo građenja) i potraživanja za dane koncesije, od kojih dospjela potraživanja iznose 11.105,74 eura. Potraživanja za prihode od prodaje proizvoda i robe te pruženih usluga u potpunosti se odnose na potraživanja za prihode od zakupa, od kojih dospjela potraživanja iznose 545,29 eura. Potraživanja za upravne i administrativne prihode u potpunosti se odnose na potraživanja za lučke pristojbe, od kojih dospjela potraživanja iznose 7.721,28 eura.

U 2024. godini temeljem Odluke o otpisu otpisana su potraživanja za koja naplata nije moguća, na temelju zastare u iznosu od 2.050,98 eura. Na kraju izvještajnog razdoblja u poslovnim knjigama Lučke uprave Vukovar ne postoje potraživanja za koja je potrebno provesti ispravak vrijednosti.

* Potraživanja od prodaje nefinancijske imovine **(17)**

-

* Rashodi budućih razdoblja i nedospjela naplata prihoda **(19)**

-

## O B V E Z E

* Obveze za rashode poslovanja **(23)**

Iskazane obveze uključuju nedospjele obveze za zaposlene u iznosu od 33.830,50 eura (plaća i ostali rashodi za zaposlene za prosinac 2024. godine koja je isplaćena u siječnju 2025. godine), obveze za materijalne rashode (režijski troškovi) u iznosu od 11.118,43 eura te obveza za jamčevine u iznosu od 5.694,70 eura uplaćene za postojeće ugovore za zakupe prostora i provedene postupke javne nabave.

* Obveze za nabavu nefinancijske imovine **(24)**

-

* Obveze za kredite i zajmove **(26)**

-

* Odgođeno plaćanje rashoda i prihodi budućih razdoblja **(29)**

-

* Vlastiti izvori **(91)**

--

* Višak/manjak prihoda **(922)**

U 2024. godini Upravno vijeće Lučke uprave Vukovar donijelo je Odluku o preraspodjeli i promjeni rezultata poslovanja. Odlukom je izvršena preraspodjela odnosno nastali manjak od nefinancijske imovine zatvoren je viškom prihoda poslovanja, a ispravcima utvrđenih pogrešnih knjiženja iz prethodnog razdoblja nastale su promjene na rezultatu, što je ukupno dovelo do smanjenja viška prihoda poslovanja za 68.606,90 eura. Stoga, preneseni višak prihoda i primitaka iznosi 692.939,95 eura.

Lučka uprava Vukovar je u razdoblju od 1.1.2024. do 31.12.2024. ostvarila ukupne prihode i primitke u iznosu od 4.165.022,78 eura te ukupne rashode i izdatke poslovanja u iznosu od 4.187.167,26 eura, što rezultira manjkom prihoda u iznosu od 22.144,48 eura. Uz preneseni višak prihoda i primitaka, ukupni rezultat poslovanja odnosno višak prihoda i primitaka raspoloživ za sljedeće razdoblje iznosi 670.795,47 eura.

Obveznom korekcijom rezultata za nabavljenu nefinancijsku imovinu od prihoda iz proračuna za financiranje rashoda za nabavu nefinancijske imovine evidentiran je manjak prihoda od nefinancijske imovine u iznosu od 438.284,22 eura.

* Obračunati rashodi poslovanja **(93)**

-

* Obračunati prihodi poslovanja **(96)**

U promatranom razdoblju obračunati prihodi poslovanja iskazuju povećanje od 270,9% zbog obračunatih tekućih i kapitalnih pomoći od institucija i tijela EU za provedbu tri EU projekta: CEF - “Priprema projektne dokumentacije za izgradnju vertikalne obale u luci Vukovar”, CEF- Fairway Danube II – Budući koraci za unaprjeđenje plovidbe na Dunavu te Interreg IPA CBC Hrvatska-Srbija – Intervencije na Dunavu, za troškove za koje se očekuje refundacija u budućem razdoblju.

* Obračunati prihodi od prodaje nefinancijske imovine **(97)**

-

* Rezerviranja viška prihoda **(98)**

-

* Izvanbilančni zapisi **(99)**

-

# B I LJ E Š K E U Z O B R A Z A C P R – R A S

## P R I H O D I

* Pomoći iz inozemstva i od subjekata unutar općeg proračuna **(63)**

Navedeni prihodi u promatranom razdoblju ostvareni su u iznosu od 74.229,37 eur (1,78% od ukupnih prihoda) što čini značajno smanjenje u odnosu na 2023. godinu kada su iznosili 564.793,92 eura zbog ostvarenog prihoda temeljem tekućih i kapitalnih pomoći od institucija EU namjenjenih za financiranje CEF projekta „Priprema projektne dokumentacije za izgradnju vertikalne obale u luci Vukovar“ te su isti u promatranom razdoblju u potpunosti utrošeni obzirom na završetak projektnih aktivnosti. U 2024. godini ostvarene su tekuće pomoći od institucija i tijela EU za završetak provedbe CEF projekta „Priprema Fairway 2 radova na koridoru Rajna-Dunav – privezišta, koje su u promatranoj godini utrošene te za provedbu projekta „Fairway Danube II – Budući koraci za unaprjeđenje plovidbe na Dunavu“ koji su također utrošeni za financiranje projektnih aktivnosti (projektno osoblje, službena putovanja i intelektualne usluge).

* Prihodi od imovine **(64)**

Prihodi od imovine iznose 66.640,28 eura (1,60 % od ukupnih prihoda) što čini neznatno smanjenje u odnosu na prethodnu godinu kada su iznosili 79.708,08 eura. Navedeni prihodi se u potpunosti odnose na prihode ostvarene od koncesijskih naknada uplaćenih od koncesionara Luka Vukovar d.o.o., Nautica Vukovar d.o.o. i Vupik plus d.o.o., temeljem Zakona o plovidbi i lukama unutarnjih voda. Ostvarenim prihodima financira se redovan rad (administracija i upravljanje) Lučke uprave Vukovar.

* Prihodi od upravnih i administrativnih pristojbi, pristojbi po posebnim propisima i naknada **(65)**

Ostvareni prihodi u promatranom razdoblju iznose 373.303,33 eura (8,96% od ukupnih prihoda) što čini povećanje u odnosu na prethodnu godinu kada su iznosili 227.056,12 eura. Razlog povećanja ove stavke ogleda se u povećanju putničkih pristojbi zboj povećanja broja pristajanja riječnih kruzera. Ostvarenim prihodima financira se redovan rad (administracija i upravljanje) Lučke uprave Vukovar.

* Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **(66)**

Navedeni prihodi odnose se na prihode od davanja u zakup poslovnih prostora na lučkom području, a iznose 13.383,72 eura (0,32% od ukupnih prihoda).

* Prihodi iz nadležnog proračuna i od HZZO-a na temelju ugovornih obveza **(67)**

Navedeni prihodi u iznosu od 3.637.466,08 eura (87,33% od ukupnih prihoda) u potpunosti se odnose na prihode iz nadležnog proračuna za financiranje rashoda poslovanja Lučke uprave Vukovar te na prihode za financiranje rashoda za nabavu nefinancijske imovine čime se financiraju kapitalne investicije (projektna dokumentacija za izgradnju i sama izgradnja novih pristaništa i riječnih marina). U promatranom razdoblju prihodi za financiranje rashoda poslovanja iznose 1.336.774,10 eura (32,09% od ukupnih prihoda) što čini značajno povećanje u odnosu na isto razdoblje 2023. godine kada su iznosili 670.478,90 eura, a rezultat su povećanih rashoda za usluge tekućeg i investicijskog održavanja lučkih građevina i održavanja lučkog područja. Također su povećani prihodi za nabavu nefinancijske imovine, a iznose 2.300.691,98 eura (55,23% od ukupnih prihoda) dok su u promatranom prethodnom razdoblju iznosili 2.091.727,33 eura.

* Kazne, upravne mjere i ostali prihodi **(68)**

-

* Prihodi od prodaje nefinancijske imovine **(7)**

-

* Prihodi od prodaje neproizvedene dugotrajne imovine **(71)**

-

* Prihodi od prodaje proizvedene dugotrajne imovine **(72)**

-

* Primici od zaduživanja **(84)**

-

## R A S H O D I

* Rashodi za zaposlene **(31)**

Rashodi za zaposlene u strukturi ukupnih rashoda iznose 19,54%, a sastoje se od plaća za redovan rad, plaća za prekovremeni rad, doprinosa za zdravstveno osiguranje i ostalih rashoda za zaposlene. Do manjeg povećanja ovih rashoda u odnosu na promatrano razdoblje prethodne godine došlo je zbog zakonskog povećanja osnovice za obračun plaća i drugih materijalnih prava. Prosječni broj zaposlenih u Lučkoj upravi Vukovar je 11 zaposlenika.

* Materijalni rashodi **(32)**

Materijalni rashodi u strukturi ukupnih rashoda iznose 80,46%, dok najveći udio ovih rashoda čine rashodi za usluge (93,66% od ukupnih materijalnih rashoda) s najznačajnijim povećanjem u odnosu na promatrano razdoblje prethodne godine. Najveće povećanje čini stavka tekuće i investicijsko održavanje, a najznačajniji troškovi su: sanacija obaloutvrde u putničkom pristaništu Aljmaš, sanacija industrijskih kolosjeka, zamjena elektroenergetskih utičnica na prostoru luke Vukovar, bojanje pontona i bravarski radovi na pristaništima u Batini i Iloku, sanacija ograde na lučkom području luke Vukovar, izvanredne usluge uslijed visokog vodostaja te redovna održavanja lučkog područja i lučke infrastrukture.

* Financijski rashodi (34)

Financijski rashodi odnose se na zatezne kamate u ukupnom iznosu od 4,65 eura.

* Subvencije **(35)**

-

* Pomoći dane u inozemstvo i unutar općeg proračuna **(36)**

-

* Naknade građanima i kućanstvima na temelju osiguranja i druge naknade **(37)**

-

* Ostali rashodi **(38)**

-

* Rashodi za nabavu neproizvedene dugotrajne imovine **(41)**

-

* Rashodi za nabavu proizvedene dugotrajne imovine **(42)**

Rashodi za nabavu proizvedene dugotrajne imovine iznose čine 91% ukupnih rashoda za nabavu nefinancijske imovine. Ulaganja na ostalim građevinskim objektima čine najznačajniji udio ovih rashoda, a odnose se na troškove projektne dokumentacije za buduća pristaništa i samu izgradnju novih pristaništa i riječnih marina te trošak glavnog projekta sa svim dozvolama u sklopu EU projekta „Priprema projektne dokumentacije za izgradnju vertikalne obale u luci Vukovar“ za izgradnju buduće vertikalne obale. Najznačanije odstupanje nastalo je na stavci postrojenja i oprema zbog nabave postrojenja za zbrinjavanje fekalnog otpada s kruzera u sklopu putničkog pristaništa Ilok i na stavci prijevozna sredstva u cestovnom prometu za nabavu novog službenog vozila.

* Rashodi za dodatna ulaganja na nefinancijskoj imovini **(45)**

Rashodi za dodatna ulaganja na nefinancijskoj imovini čine 9% ukupnih rashoda za nabavu nefinancijske imovine. Odnose se na dodatna ulaganja na građevinskim objektima na lučkom području (fasada na skladišnoj zgradi), dodatna ulaganja na putničkim pristaništima (projektna dokumentaciju za izgradnju parkinga i pristupnih cesta te projektna dokumentaciju i izgradnja pristupnog mosta na putničkom pristaništu u Iloku) i dodatna ulaganja na lučkom području (privremene prometne površine).

* Izdaci za dane zajmove i depozite **(51)**

-

* Izdaci za dionice i udjele u glavnici **(53)**

-

* Izdaci za otplatu glavnice primljenih kredita i zajmova **(54)**

-

# B I LJ E Š K E U Z O B R A Z A C P – V R I O

* Promjene u vrijednosti i obujmu imovine i obveza **(9151)**

U promatranom razdoblju je došlo do smanjenja obujma imovine temeljem otpisa nenaplativog potraživanja zbog zastare u iznosu od 2.050,98 eura.

# R A S – f u n k c i j s k i

* Promet **(045)**

Ukupni rashodi iznose 4.187.167,26 eura i u potpunosti se odnose na promet vodnim putevima.

* Cestovni promet **(0451)**

-

* Promet vodnim putevima **(0452)**

Rashodi na prometu vodnim putevima iznose 4.187.167,26 eura.

* Željeznički promet **(0453)**

-

* Zračni promet **(0454)**

-

* Promet cjevovodima i ostali promet **(0455)**

-

#

# B I LJ E Š K E U Z O B R A Z A C O B V E Z E

* Stanje obveza na kraju izvještajnog razdoblja **(V006)**

Ukupno stanje obveza na dan 31.12.2024. iznosi 50.643,63 eura.

* Stanje dospjelih obveza na kraju izvještajnog razdoblja **(V007)**

-

* Stanje nedospjelih obveza na kraju izvještajnog razdoblja **(V009)**

Ukupno nedospjele obveze iznose 50.643,63 eura, a odnose se na obveze za zaposlene (plaća i ostali rashodi za zaposlene za prosinac 2024. godine), ostale tekuće obveze (tekući troškovi za prosinac 2024.) te obveze za primljene jamčevine.